**14/2016.(I.28.) Kgy. sz. határozat**

1. Szombathely Megyei Jogú Város Közgyűlése a „Javaslat az Interreg V-A Szlovénia-Magyarország Együttműködési Program SI-HU 2014-2020. projekt megvalósításával kapcsolatos döntések meghozatalára” című előterjesztést megtárgyalta, és jóváhagyja a Savaria Turizmus Nonprofit Kft. részvételét a pályázatban, amelyhez az Önkormányzat 2016. évi költségvetésében pályázati önrészként a Borostyánkő út menti Poetovio (Ptuj), Salla (Zalalövő) és Savaria kulturális értékeinek turisztikai célú fejlesztése projekthez 5.840.000,- Ft-ot biztosít.
2. A Közgyűlés felkéri az igazgatót, hogy a pályázatban a bérrel, személyi kiadásokkal kapcsolatban elszámolható költségeket elsősorban a Kft. költségvetésében jóváhagyott bér- és bér jellegű kiadásaira fordítsa.

**Felelős:** Dr. Puskás Tivadar polgármester

Koczka Tibor alpolgármester

Molnár Miklós alpolgármester

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője,

Grünwald Stefánia, a Savaria Turizmus Nonprofit Kft. ügyvezető igazgatója)

**Határidő:** azonnal /1-2. pont vonatkozásában/